text: Ávegishúsið er ein fyribils bústaður til tín, sum hevur sosialar trupulleikar og brúk fyri stuðli til til dømis at finna fótafesti í einari nýggjari lívsstøðu ella at verða verandi rúsfríur aftaná viðgerð. Ávegishúsið virkar eisini sum ein útslúsing fyri búgvandi, sum eru í endanum av síni viðgerð og ávegis víðari út í lívið.
text: #000000
text: Endamálið við uppihaldinum í Ávegishúsinum er, at borgarin fær ein góðan og tryggan bústað, so tilveran gerst meira støðug. Málið er altíð at menna brúkaran til eitt sjálvstøðugt lív í samfelagnum. Í Ávegishúsinum er pláss fyri tíggju búðfólkum og búðtilboðið varðir vanliga í seks mánaðir, men kann leingjast eftir tørvi hjá tí einstakað.
text: #000003
text: Síðstu árini eru stórar broytingar gjørdar í Lynggøta 12 har Ávegishúsið er. Vit hava miðvíst arbeitt móti at bliva eitt ávegishús, og húsreglurnar eru broyttar til eitt rúsfrítt umhvørvi og bústaðartilboð.
text: #000004
text: Eftir at mannagongdirnar eru broyttir, hava vit sæð stór framstig hjá búfólkunum, og gerandisdagurin er betur skipaður, løgreglan er ikki líka ofta á gátt, og inni er meira heimligt og friðarligt. Soleiðis sum tað eigur at vera í einum heimi – og ávegisheimi.
text: #000006
text: Ein gerandisdagur í Ávegishúsinum verður skipaður saman við hvørjum einstøkum búfólki. Vit virða og taka støði í tí, sum persónurin megnar. Síðani verður ein virkisætlan gjørd í samráð við tann einstaka.
text: #000007
text: Vit stuðla tí einstaka og eggja til at taka ábyrgd fyri egnum lívi, at luttaka í felagsskapinum í húsinum og úti í samfelagnum. Vit vegleiða eisini búfólkinum at leita sær hjálp hjá lækna, at handfara heiligvág og stuðla tí einstaka at skipa hesi viðurskiftini. Eisini veita vit vegleiðing at seta seg í samband við sosialráðgeva og onnur starvsfólk í almanna- og heilsuverkinum.
text: #000008
text: Ein møgulig fylgja av langari rúsmisnýtslu er avbjóðingar at skipa gerandisdagin og samdøgrið sum heild. Her veita starvsfólk grundleggjandi hjálp at endurmenna hesar førleikarnar, har fortíðin hevur lagað tað soleiðis, at nærum ongi skipað viðurskifti vóru á nøkrum øki.Um eitt búfólk hevur verið í rúsviðgerð, so hevur viðkomandi møguleika at luttaka í eftirviðgerð, sum er skipað í bólkum.
text: #000010
text: Her fekk eg akkurát hjálpina, eg hevði brúk fyri. Nú havi eg eitt lív, eg eri glaður fyri. Eg havi eitt heim og eitt arbeiði, og so geri eg ymiskt, ið eg eri glaður fyri.
text: #000011
text: Eg hevði ikki klárað meg sjálvur. Hetta var akkurát tað eg hevði brúk fyri og í dag klári eg at hava ein vanligan dagligdag.
text: #000012
text: Tá viðurskiftini hjá einum búfólki hava lagað seg soleiðis, at viðkomandi megnar at liva eitt sjálvstøðugt lív, so hava vit eitt felags mál, og tað er at finna ein varandi bústað, sum búfólkið megnar at halda og røkja.
text: #000013
text: Tað er týdningarmikið fyri okkum at vísa á, at talan er um eitt ávegishús, sum verður skipað sum ein heildarloysn fyri alt samfelagið, og at samskifti og visitatión verður í samráð millum allar viðkomandi partar og myndugleikar á økinum.
text: #000014
text: Blái Krossur Føroya landsinnsavnan leygardagin
text: #000017